مزالنا في 5 والله حاجة ماتبدلها تغيرت الوجوه فقط بصح مزالت نفس سياسة النهب والسرقة والوعود الزائفة تاع النظام السابق نحاولنا بيون ودارو واحد كثر منو هذا كذبون وسرقون وفسدون عضو وفرد من العصابة زادلولنا في كلش وراه داير ازمة سيولة عيناني و يحوس يدير دستور لي يزرع الفتنة بين الشعب ولي يخرج الجيش يحارب ولي يهدر كلمة الحق يحاوزوه من خدمتو ويقتلوه ويرشوه في لحباس في 2020 والناس مزالو يعمرو الماء بالحمير وعابشين بلا تريسيتي وبلا ضوء وبلا غاز وياكلو ويلبسو من الزبل وزادلنا في كلش ماطلق والو ومزال الخير القدام هاذ النظام مايقر فيه ومايطيحو والو ماغير الاضراب العام والعصيان الوسائل الوحيدة والفعالة لقهر النظام مكاش شعب في العالم دارهم وفشل بصح سبيطارات نقل فارماسي حوانيت تاع الشعب يخدمو بشكل يومي وعادي لله غالب مصابوش الرجال والنساء لي يوقفوهم عند حدهم يلعبو بالبلاد ويديرو في القوانين ويزيدو في الاسعار ويتحكمو بالبلاد كيما يبغو والشعب راضي وساكت وقاعد يتفرج وعاجبو الحال لابغا تخلى المهم تخطي راسو وهاذ الشعب يموت على لي يعفس عليه ويذلو ويستعبدو ويستعمرو وكي تهدركلمة الحق تولي مروكي وايادي خارجية ويضحكو غليك ويطيحولك الناس راهي تعاني اشد المعاناة تشوفو الناس كيفاش راهي عايشة تبكو الدم جابولنا رايس في 9 اشهر برك راه مشربلنا لمرار وداير فينا العجب ومعيشنا معيشة ضنكاء يروح يمد مساعدات بالملايير لتونس ولبنان والمالي والنيجر بدراهم الشعب وحنا يسترجع في الاموال المنهوبة على ظهورنا الدواء الغالي فينيات حمراء والرخيس بزاف خضراء سياسة اليهود خلصة تاع 2 دورو وراح زادلنا في المازوت 29 دج ليسونس 45 دج الضرائب الغرامات زاد في لاسيرونس 150 ميل البيض راه 15 دج للحبة الحليب راه 35 دج للشكارة وتاع البقرة 45 دج وقلال بزابف ومينصابوش الطوماطيش 80دج للكيلو السردين 80 الف للكيلو اللحم 130 ميل للكيلو زاد في الطوابع البريدية ب 10 دج وطلع زاد في الالكتروميناجي والتيليفونات بالملايين الطوماطيش تاع القوط 90 دج الثوم 90 دج القرعة 150 دج القهوة 80 دج الجاج 25 ميل للكيلو وزيد خلص الاوتوروت واللحم والحوت والكبدة والسكنة والطونوبيل لمن استطاع اليهم سبيلا وعيش وكول يا قليل ويا بوصبع لزرق شفت وين وصلتنا يا الرخيس والشماتة والحركي ومزال الخير القدام مدامنا ساكتتين ورضيين وقابلين وقاعدين نتفرجو فيهم وهوما يسرقو وينهبو ويغرقو ويبيعو في البلاد وين راكم رايحين بهاد السكات وين اتقوا الله في انفسكم وفي هاذ البلاد الشهداء لهاد الدرجة ولات قلوبكم باردة وضمائركم ميتة ومايهمكم لا مستقبلكم لا مستقبل اولادكم والاجبال القادمة الشهداء ضحاو باعمارهم باش نعيشوا احرار ومعززين ومكرمين مشي باع نعيشو معيشة الذل والاستعباد والاستعمار و العالم كامل راه يطالب بحقوقه غير حنا روحو شوفو اسيادنا في فرنسا امريكا هونغ كونغ المغرب المانيا تونس ايطاليا اوكرانيا اليونان الارجنتين بيلارويسا لبنان بولندا انا مفهمتش علاه نبغو ونعشقو في لي يذلنا ويستعمرنا ويستعبدنا يروح يمد بالملايير لتونس والمالي ولبنان والنيجر ومخلي شعبو ضايع ومدمر وبطال جامي يديرو حاجة تخدم البلاد والشباب جامي لازم تخدمهم هوما ونساهم وولادهم برك والشعب يتخض وينحرق لابغا يموتو كامل اشهدوا يا ناس بلي في بلاد الخيرات والثروات والشعب ياكل ويلبس من الزبل ويبات في الزنقة ودورو ميسعاهش في جيبو وعايش بلا تريسيتي وغاز وكلش غالي وكلش يشوفو بعنيه